
	Comisia juridică, de disciplină şi imunităţi
  Bucureşti,    11.10.2010
       Nr. Pl-x 764/2007
	
	Comisia pentru industrii şi servicii
  Bucureşti,     11.10.2010
        Nr. 23/342/2007


Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra asupra  propunerii legislative privind modificarea şi completarea Legii 49/2006  pentru aprobarea Ordonanţei de urgenţă a Guvernului nr.195/2002 privind circulaţia pe drumurile publice, trimis comisiilor sesizate în fond cu adresa nr. Pl-x 764 din 12 noiembrie 2007 şi înregistrată cu nr. 31/1213 din 13 noiembrie 2007, respectiv nr. 23/342 din 13 noiembrie 2007.
	PREŞEDINTE,

                      Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                       şi servicii

Bucureşti, 11.10.2010                                                        Bucureşti, 11.10.2010

   Nr.Pl-x 764/2007                                                                  Nr.23/342/2007
RAPORT   COMUN

asupra  propunerii legislative privind modificarea şi completarea Legii
49/2006 pentru aprobarea Ordonanţei de urgenţă a Guvernului
nr.195/2002 privind circulaţia pe drumurile publice

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu propunerea legislativă privind modificarea şi completarea Legii 49/2006  pentru aprobarea Ordonanţei de urgenţă a Guvernului nr.195/2002 privind circulaţia pe drumurile publice, trimisă cu adresa nr.Pl.x.764 din 12 noiembrie 2007, înregistrată cu nr. 31/1213 din 13 noiembrie 2007, respectiv nr.23/342 din 13 noiembrie 2007.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 
Senatul, în calitate de primă Cameră  sesizată, a respins propunerea legislativă,  în şedinţa din 5 noiembrie 2007.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.625 din 21 mai 2007.
Guvernul, prin punctul de vedere transmis cu adresa nr. 1325 din 1 iunie 2007, nu susţine adoptarea propunerii legislative.
Iniţiativa legislativă supusă dezbaterii are ca obiect de reglementare modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, republicată, în sensul completării art.85 cu un nou alineat, alin.(5), potrivit căruia, prin excepţie de la prevederile alin.(1), conducerea unui autovehicul cu numere de îmatriculare provizorii expirate să nu constituie infracţiune, cu contravenţie, sancţionată cu amenda prevăzută în clasa I de sancţiuni, dacă fapta este săvârşită în maximum 60 de zile de la expirarea numerelor de înmatriculare provizorii.

De asemenea, se propune modificarea art.113 alin.(2), în sensul ca permisul de conducere să se restituie de către poliţia rutieră prin dispoziţia şefului poliţiei rutiere care îl are în evidenţă, la cererea titularului şi fără verificarea cunoştinţelor regulilor de circulaţie în anumite cazuri.

În conformitate cu prevederile art.61 şi 68 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată în şedinţa din 6 februarie 2008.
Membrii Comisiei pentru industrii şi servicii au analizat Raportul preliminar al Comisiei juridice, de disciplină şi imunităţi şi celelalte documente conexe în şedinţa din 29 septembrie 2010. 

La lucrările Comisiei juridice, de disciplină şi imunităţi au participat, din totalul de 27 de membri, un numar de 14 deputaţi, iar la lucrările Comisiei pentru industrii şi servicii au participat, din totalul de 26 de membri, un numar de 25 de deputaţi.

La lucrările Comisiei juridice de disciplină şi imunităţi au participat, în calitate de invitaţi, din partea Ministerului Administraţiei şi Internelor, domnul Mircea Alexandru – secretar de stat şi doamna Nina Badea – cimisar şef.

La lucrările Comisie pentru industrii şi servicii au participat, în calitate de invitaţi, din partea Ministerului Administraţiei şi Internelor, domnul Călin Cristian – director, doamna Nina Badea – comisar şef şi domnul Paul Toma – comisar şef.
În urma dezbaterii, membrii celor 2 Comisii au hotărât, cu unanimitate de voturi, să propună plenului Camerei Deputaţilor  respingerea propunerii legislative. 
În raport de obiectul şi conţinutul său, proiectul de lege  face parte din categoria legilor organice.
                       PREŞEDINTE ,                                         PREŞEDINTE,          


     Daniel Buda                                             Iulian Iancu
	SECRETAR,

Gabriel Andronache
	SECRETAR,

Mircea Marin


Consilier  parlamentar Roxana David                                                                                                                        Consilier parlamentar Ioan Bivolaru 
